joelniklaus/EU_Wikipedias huggingface dataset:
Ερρίκος Φρειδερίκος του Χόενλοε-Λάνγκενμπουργκ

Ο Ερρίκος-Φρειδερίκος, γερμ. Heinrich-Friedrich (7 Σεπτεμβρίου 1625 - 2 Ιουνίου 1699) από τον Οίκο τού Χόενλοε ήταν κόμης τού Χόενλοε-Λάνγκενμπουργκ (1628-1699).

Βιογραφία
Ήταν ο 4ος (επιζήσας) γιος τού Φιλίππου-Ερνέστου κόμη τού Χόενλοε-Λάνγκενμπουργκ και της Άννας-Μαρίας, κόρης τού Όθωνα κόμη τού Ζολμς-Ζόννεβαλντε.

Έγινε ο επικεφαλής τού Οίκου του. Πρόσθεσε το κωδωνοστάσιο στον ναό της πόλης τού Λάνγκενμπουργκ, που φέρει τέσσερις καμπάνες και υπάρχει ως τις ημέρες μας. Ο κόμης εργάστηκε σκληρά και με επιτυχία για να ξανακτίσει την χώρα του, που είχε υποφέρει βαριά κατά τον Τριακονταετή Πόλεμο. Επίσης κατάφερε να μειώσει το δημόσιο χρέος της χώρας.

Οικογένεια
Νυμφεύτηκε πρώτα το 1652 την Ελεονώρα-Μαγδαληνή, κόρη τού θείου του Γεωργίου-Φρειδερίκου κόμη τού Χόενλοε-Νόιενσταϊν-Βάικερσταϊν και είχε τέκνα:
 Ερνέστος-Έμπερχαρτ-Φρειδερίκος 1656-1671, απεβ. 15 ετών.
 τρία τέκνα, απεβ. μετά τη γέννηση.

Το 1657 απεβίωσε η Ελεονώρα-Μαγδαληνή και ο Ερρίκος-Φρειδερίκος έκανε δεύτερο γάμο, με τη Γιουλιάνα-Δωροθέα κόμισσα τσου Κάστελλ-Ρέμλινγκεν και είχε τέκνα;
 Αλβέρτος-Βόλφγκανγκ 1659-1715, κόμης τού Χόενλοε-Λάνγκενμπουργκ.
 Λουίζα-Καρλόττα 1667-1747, παντρεύτηκε τον Λουδοβίκο-Γοδεφρείδο κόμη τού Χόενλοε-Βάλντενμπουργκ.
 Χριστιανός-Κραφτ 1668-1743, νυμφεύτηκε τη Μαρία-Αικατερίνη κόμισσα τού Χόενλοε-Βάλντενμπουργκ. Ιδρυτής του κλάδου Ίνγκελφινγκεν.
 Ερρίκος-Αύγουστος, πρίγκιπας τού Χόενλοε-Ίνγκελφινγκεν.
 Φρειδερίκος-Λουδοβίκος, πρίγκιπας τού Χόενλοε-Ίνγκελφινγκεν.
 Ελεονόρα-Γιουλιάνα 1669-1730, παντρεύτηκε τον Ιωάννη-Ερνέστο κόμη τού Χόενλοε-Έρινγκεν.
 Έμπερχαρτ-Φρειδερίκος 1672-1737, νυμφεύτηκε πρώτα τη Φρειδερίκη-Αλμπερτίνα τού Έρμπαχ-Φύστεναου και έπειτα την Αυγούστα-Σοφία της Βυρτεμβέργης.
 Ιωάννα-Σοφία 1673-1743, παντρεύτηκε τον Φρειδερίκο-Χριστιανό πρίγκιπα τού Σάουμπουργκ-Λίππε.
 Μαρία-Χριστιανή 1675-1718, μοναχή στο Γκάνντερσχαϊμ.
 Αυγούστα-Δωροθέα 1678-1740, παντρεύτηκε τον Ερρίκο ΙΑ΄ κόμη τού Ρόις-Σλάιτς.
 Φιλιππίνα-Ενριέττα 1679-1751, παντρεύτηκε τον Λουδοβίκο-Κράτο κόμη τού Νάσσαου-Σααρμπρύκεν.
 Ερνεστίνα-Ελισάβετ 1680-1721, απεβ. 41 ετών.
 έξι τέκνα, απεβ. ανήλικα.

Παραπομπές

Πηγές
 Entry at geneall.net

Οίκος του Χόενλοε
Γιάννης Σαρακιώτης

Ο Γιάννης Σαρακιώτης (γενν. 1983, Άγιος Κωνσταντίνος Φθιώτιδας) είναι Έλληνας δικηγόρος και βουλευτής του ΣΥΡΙΖΑ.

Βιογραφικά Στοιχεία 
Γεννήθηκε το 1983 στον Άγιο Κωνσταντίνο Φθιώτιδος και κατοικεί στην Αταλάντη. 

Σπούδασε στη Νομική Σχολή του Εθνικού και Καποδιστριακού Πανεπιστημίου Αθηνών. Εργάζεται ως δικηγόρος και είναι μέλος δικηγορικής εταιρείας που διατηρεί γραφεία στην Αταλάντη και στην Λαμία.

Πολιτική Σταδιοδρομία 
Είναι μέλος της τοπικής οργάνωσης ΣΥΡΙΖΑ Λοκρών από το 2012. Εξελέγη για πρώτη φορά βουλευτής Φθιώτιδας με τον ΣΥΡΙΖΑ στις βουλευτικές εκλογές του Σεπτεμβρίου 2015 και στις εκλογές του 2019 επανεξελέγη με 13.996 ψήφους.

Παραπομπές 

Βουλευτές Φθιώτιδας
Βουλευτές εκλεγμένοι με τον ΣΥΡΙΖΑ
Σάκης Παπαδόπουλος

Ο Σάκης (Αθανάσιος) Παπαδόπουλος (Τρίκαλα, 10 Ιανουαρίου 1952) είναι Έλληνας πολιτικός και βουλευτής.

Βιογραφία 
Γεννήθηκε στα Τρίκαλα στις 10 Ιανουαρίου 1952. Σπούδασε Ιατρική στο Αριστοτέλειο Πανεπιστήμιο Θεσσαλονίκης. Πήρε την ειδικότητα της Ειδικής Παθολογίας στο Πανεπιστημιακό Νοσοκομείο ΑΧΕΠΑ Θεσσαλονίκης. Διετέλεσε Διευθυντής της Β’ Παθολογικής Κλινικής του Γενικού Νοσοκομείου Τρικάλων.

Στις ελληνικές εκλογές του Ιανουαρίου 2015, εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια Τρικάλων. Επανεξελέγη στις Εθνικές Εκλογές του Σεπτεμβρίου 2015 και στις Εθνικές Εκλογές του Ιουλίου 2019. Ήταν τομεάρχης Υγείας της Κοινοβουλευτικής Ομάδας του ΣΥΡΙΖΑ την περίοδο 2015-2019.

Πολιτικές / Κοινωνικές Δραστηριότητες 
- Πρόεδρος του Συλλόγου Τρικαλινών Φοιτητών Θεσσαλονίκης

- Πρόεδρος του Συνδέσμου Επιστημόνων Τρικάλων

- Πρόεδρος της Ένωσης Νοσοκομειακών Γιατρών Τρικάλων, μέλος του ΔΣ του Ιατρικού Συλλόγου Τρικάλων

- Μέλος του προεδρείου της ΕΙΝΒΕΘ και της ΟΕΝΓΕ

- Δημοτικός Σύμβουλος Τρικάλων (1991–94), Νομαρχιακός Σύμβουλος Τρικάλων (1995 –98), Αντινομάρχης Υγείας – Κοινωνικής Μέριμνας (1995–96), Επικεφαλής της Αξιωματικής   Αντιπολίτευσης (2007–10)

Εξωτερικοί σύνδεσμοι 
  Αθανάσιος (Σάκης) Απόστολος Παπαδόπουλος, σελίδα στην ιστοσελίδα της Βουλής των Ελλήνων.

Παραπομπές

Βουλευτές εκλεγμένοι με τον ΣΥΡΙΖΑ
Βουλευτές Τρικάλων
Γιώργος Ψυχογιός

Ο Γιώργος Ψυχογιός (14 Μαΐου 1983, Ξυλόκαστρο Κορινθίας) είναι Έλληνας πολιτικός, δικηγόρος και βουλευτής του Ελληνικού Κοινοβουλίου.

Βιογραφία 
Γεννήθηκε το 1983 στο Μαρούσι της Αττικής. Ο πατέρας του κατάγεται από τη Λυκοποριά Ξυλοκάστρου Κορινθίας, η μητέρα του κατάγεται από την Κάσο και μεγάλωσε στο Ξυλόκαστρο. Σπούδασε Νομική στο Δημοκρίτειο Πανεπιστήμιο Θράκης, και έκανε μεταπτυχιακές σπουδές στο Διεθνές Δίκαιο και τα Ανθρώπινα Δικαιώματα στο Πανεπιστήμιο City του Λονδίνου. Στις ελληνικές βουλευτικές εκλογές του Ιανουαρίου 2015, εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια της Κορινθίας. Επανεξελέγη τον Σεπτέμβριο του 2015 και τον Ιούλιο του 2019.

Διετέλεσε μέλος της Κοινοβουλευτικής Συνέλευσης του Συμβουλίου της Ευρώπης, στο πλαίσιο της οποίας συμμετείχε με την Ελληνική Αντιπροσωπεία σε συνεδριάσεις Επιτροπών και της Ολομέλειας σε Παρίσι και Στρασβούργο (2018). 

Διατέλεσε Γραμματέας της Βουλής των Ελλήνων (2015-2019).

Παραπομπές

Βουλευτές εκλεγμένοι με τον ΣΥΡΙΖΑ
Βουλευτές Κορινθίας
Άννα Γκουέρα

Η Άννα Γκουέρα (Ισπανική γλώσσα: Ana Guerra) γεννήθηκε στις 18 Φεβρουαρίου 1994 στο δήμο Σαν Κριστόμπαλ ντε Λα Λαγούνα που ανήκει στην νησο Τενερίφη. Έχει λάβει μέρος στην ένατη σεζόν του ισπανικού σόου Operación Triunfo.

Αγωνίστηκε να εκπροσωπήσει την Ισπανία στον Διαγωνισμό Τραγουδιού Eurovision 2018 με δύο τραγούδια, αλλά δεν τα κατάφερε. Παρ' όλα αυτά, η Άννα Γκουέρα γνώρισε μεγάλη μουσική επιτυχία. Το βίντεο κλιπ του τραγουδιού «Ni la hora» προβλήθηκε πάνω από ένα εκατομμύριο φορές σε λιγότερο από 24 ώρες. Το σινγκλ της , «Lo malo», πώλησε 160.000 αντίτυπα. Το «Lo malo» κατάφερε να γίνει νούμερο ένα στην Ισπανία.

Το 2018, οι Άννα Γκουέρα και Αϊτανά τραγούδησαν μαζί με την Ελένη Φουρέιρα ένα από τα τραγούδια τους στην Ισπανία. Το 2019, η Γκουέρα κυκλοφόρησε το πρώτο της άλμπουμ «Reflexión».

Δισκογραφία

Δίσκοι 
 2019: «Reflexión»
 2021: «La luz del martes»

Μονοί 
 2018: «Lo malo» 
 2018: «Ni la hora» 
 2018: «Bajito»
 2018: «Olvídame»
 2019: «Sayonara» 
 2019: «Culpable o no»
 2020: «Tarde O Temprano»
 2020: «Listo va»
 2021: «Tik-Tak»

Παραπομπές

Εξωτερικοί σύνδεσμοι
 

Ισπανοί τραγουδιστές
Κανάριες νήσοι
Νάνσυ Μπρίλι

Η Νικόλετα Μπρίλι (ιταλικά: Nicoletta Brilli), (10 Απριλίου 1964) γνωστή ως Νάνσυ Μπρίλι, είναι Ιταλίδα ηθοποιός του κινηματογράφου, του θεάτρου και της τηλεόρασης.

Καριέρα 
Το ντεμπούτο της στον κινηματογράφο η Μπρίλι το έκανε το 1984 με την ταινία Κλαρέτα του Πασκουάλε Σκουιτιέρι, 

Το 1990 κέρδισε το Βραβείο Νταβίντ ντι Ντονατέλο Καλύτερης Ηθοποιού και μια Αργυρή Κορδέλα στην ίδια κατηγορία για το ρόλο της Σόφι στην ταινία "Little Misunderstandings".

Προσωπική ζωή 
Η Νάνσυ Μπρίλι ήταν παντρεμένη από το 1991 έως 1994 με τον ηθοποιό Μασίμο Τζίνι και αργότερα, είχε μια σχέση με τον ιταλό τραγουδοποιό Ιβάνο Φοσάτι. Το 2000 γεννήθηκε ο γιος της, Φρανσέσκο, τον οποίο απέκτησε από τον δεύτερο γάμο της (1997-2002) με τον σκηνοθέτη Λούκα Μανφρέντι, γιο του ηθοποιού και σκηνοθέτη Νίνο Μανφρέντι.

Επιλεγμένη Φιλμογραφία 

 Claretta, του Pasquale Squitieri (1984)
 Camping del terrore, του Ruggero Deodato (1987)
 Sotto il ristorante cinese, του Bruno Bozzetto (1987)
 Compagni di scuola, του  Carlo Verdone (1988)
 Piccoli equivoci, του Ricky Tognazzi (1989)
 Italia - Germania 4-3, του Andrea Barzini (1990)
 Tutti gli uomini di Sara, του Gianpaolo Tescari (1992)
 Bruno aspetta in macchina, του Duccio Camerini (1996)
 Grazie di tutto, του Luca Manfredi (1998)
 Febbre da cavallo - La mandrakata, του Carlo Vanzina (2002)
 Il compagno americano, της Barbara Barni (2002)
 Natale in crociera , του Neri Parenti (2007)
 Un'estate al mare, του Carlo Vanzina (2008)
 Ex, του Fausto Brizzi (2009)
 La vita è una cosa meravigliosa, του Carlo Vanzina (2010)

Παραπομπές

Εξωτερικοί σύνδεσμοι 

 Η   

Ιταλίδες ηθοποιοί κινηματογράφου
Ιταλίδες ηθοποιοί τηλεόρασης 
Βραβευμένοι με Νταβίντ ντι Ντονατέλο
Θυμάρι Αττικής

Το Θυμάρι Αττικής είναι οικισμός του Δήμου Σαρωνικού, στην Περιφέρεια Αττικής της νότιας Ελλάδας. Είναι γνωστή παραλία της Αττικής και ο οικισμός είναι χτισμένος σε λοφώδη περιοχή. Το Θυμάρι βρίσκεται πλησίον της κοινότητας Παλαιάς Φώκαιας του Δήμου Σαρωνικού, ενώ υπάγεται στη δημοτική ενότητα Παλαιάς Φώκαιας, μαζί με την Παλαιά Φώκαια.Εκει βρίσκεται το όρος ΓερακΊνα. 

Ο οικισμός ενσωματώθηκε στην κοινότητα Παλαιάς Φωκαίας το 1971.

Παραπομπές 

Χωριά του νομού Αττικής
Δήμος Σαρωνικού
QuickTime

Το QuickTime είναι ένα εκτεταμένο πλαίσιο πολυμέσων που αναπτύχθηκε από την Apple ., ικανό να χειρίζεται διάφορες μορφές ψηφιακού βίντεο, εικόνας, ήχου, πανοραμικών εικόνων και διαδραστικότητας. Η πρώτη έκδοση κυκλοφόρησε το 1991, η τελευταία έκδοση του Mac, το QuickTime X, διατίθεται επί του παρόντος στο Mac OS X Snow Leopard και νεότερο. Η Apple σταμάτησε την υποστήριξη για την έκδοση Windows του QuickTime το 2016.

Επισκόπηση
Το QuickTime συνοδεύεται από MacOS. Το QuickTime για τα Microsoft Windows μπορεί να μεταφορτωθεί ως αυτόνομη εγκατάσταση και έχει συνδυαστεί με το iTunes της Apple πριν από το iTunes 10.5, αλλά δεν υποστηρίζεται πλέον και συνεπώς τα τρωτά σημεία ασφαλείας δεν θα διορθώνονται πλέον. Διατίθεται δωρεάν για τα λειτουργικά συστήματα MacOS και Windows. Υπάρχουν κάποιες άλλες δωρεάν εφαρμογές αναπαραγωγής που βασίζονται στο πλαίσιο του QuickTime, παρέχοντας δυνατότητες που δεν είναι διαθέσιμες στο βασικό QuickTime Player. Για παράδειγμα, το iTunes μπορεί να εξάγει ήχο σε WAV, AIFF, MP3, AAC και Apple Lossless.

QuickTime Pro
Το QuickTime Player 7 περιορίζεται μόνο σε βασικές λειτουργίες αναπαραγωγής, εκτός εάν το κλειδί άδειας QuickTime Pro αγοράζεται από την Apple.

Λογισμικό Apple
Εκλογές στην Ελλάδα

Οι Εκλογές στην Ελλάδα είναι η διαδικασία για την ανάδειξη αντιπροσώπων στο Ελληνικό και Ευρωπαϊκό κοινοβούλιο, δημάρχων, μελών των δημοτικών συμβουλίων, περιφερειαρχών και μελών των περιφερειακών συμβουλίων.

Εκλογικές Διαδικασίες 
Οι εκλογικές αναμετρήσεις στις οποίες ψηφίζει το εκλογικό σώμα, είναι οι βουλευτικές, οι αυτοδιοικητικές καθώς και οι ευρωεκλογές.

Βουλευτικές Εκλογές 
Οι βουλευτικές εκλογές είναι η διαδικασία ανάδειξης των βουλευτών και του πρωθυπουργού. Διενεργούνται κάθε τέσσερα χρόνια βάσει του συντάγματος αλλά μπορεί να υπάρξουν και πρόωρες κάτω από συγκεκριμένες συνθήκες. Οι βουλευτές εκλέγονται ανάλογα με το πλήθος των σταυρών δίπλα από το όνομά τους στο ψηφοδέλτιο, ενώ πρωθυπουργός γίνεται ο αρχηγός του κόμματος που θα συγκεντρώσει τις περισσότερες ψήφους.

Οι πρώτες που έγιναν στη νεότερη Ελλάδα ήταν αυτές του 1844 από τις οποίες σχηματίστηκε η κυβέρνηση Ιωάννη Κωλέττη. Η εκλογική διαδικασία διήρκεσε έξι μήνες μέσα σε κλίμα βίας και νοθείας. Το 1875, μετά την καθιέρωση της αρχής της Δεδηλωμένης από τον Χαρίλαο Τρικούπη δημιουργήθηκε ένα κοινοβουλευτικό σύστημα με την ορθή έννοια του όρου. Οι τελευταίες εκλογές που έγιναν ήταν στις 7 Ιουλίου 2019 από τις οποίες έχει σχηματιστεί η σημερινή κυβέρνηση και το κοινοβούλιο.

Αυτοδιοικητικές Εκλογές 
Από τη διαδικασία των αυτοδιοικητικών εκλογών αναδεικνύονται οι δήμαρχοι, οι περιφερειάρχες και τα μέλη των δημοτικών και περιφερειακών συμβουλίων. Πραγματοποιούνται κάθε τέσσερα χρόνια.

Ευρωεκλογές 
Οι ευρωεκλογές γίνονται κάθε πέντε χρόνια ταυτόχρονα σε όλα τα κράτη-μέλη της Ευρωπαϊκής Ένωσης για την ανάδειξη αντιπροσώπων στο Ευρωπαϊκό Κοινοβούλιο.

Οι πρώτες στην Ελλάδα έγιναν μετά την ένταξη στην ΕΟΚ, στις 18 Οκτωβρίου 1981 ταυτόχρονα με τις βουλευτικές. Διεξάγονται ανά πενταετία από το 1984 με τελευταίες αυτές στις 26 Μαΐου 2019 οι οποίες έγιναν ταυτόχρονα με τις αυτοδιοικητικές.

Βασικές Αρχές Ψηφοφορίας 
Βάσει του άρθρου 51 του Συντάγματος η ψηφοφορία για την ανάδειξη αντιπροσώπων είναι:

 Άμεση, οι αντιπρόσωποι εκλέγονται απευθείας από το εκλογικό σώμα,
 Καθολική, ψηφίζουν όλοι οι Έλληνες πολίτες που έχουν συμπληρώσει το 17ο έτος της ηλικίας τους και δεν έχουν αφαιρεθεί τα εκλογικά τους δικαιώματα ως συνέπεια καταδίκης για ορισμένα εγκλήματα,
 Μυστική, η ψηφοφορία πραγματοποιείται σε ειδικά διαμορφωμένο χώρο, ώστε να διατηρείται η μυστικότητα της ψήφου. Η παραβίασή της αποτελεί σοβαρό αδίκημα και διώκεται ποινικά,
 Υποχρεωτική, όλοι οι ψηφοφόροι είναι υποχρεωμένοι να ψηφίσουν,
 Προσωπική, πραγματοποιείται αναγνώριση του ψηφοφόρου στο εκλογικό τμήμα μέσω της αστυνομικής του ταυτότητας και
 Ίση, σύμφωνα με την αρχή ισότητας της ψήφου.

Πηγές 

 Ελληνικό Σύνταγμα

Παραπομπές
Φίλιππος Ερνέστος του Χόενλοε-Λάνγκενμπουργκ

O Φίλιππος-Ερνέστος, γερμ. Philip Ernst (11 Αυγούστου 1584 - 29 Ιανουαρίου 1628) από τον Οίκο του Χόενλοε ήταν κόμης τού Χόενλοε-Λάνγκενσμπουργκ (1610-1628).

Βιογραφία
Ήταν ο 4ος γιος τού Βόλφγκανγκ κόμη τού Χόενλοε-Βάικερσχαϊμ και της Μαγδαληνής, κόρης τού Γουλιέλμου Α΄ κόμη τού Νάσσαου-Ντίλενμπουργκ.

Υπηρέτησε στον Ολλανδικό στρατό, ώσπου κληρονόμησε την κυριότητα τού Λήσβελτ στην Ολλανδία από τον θείο του Φίλιππο του Χόενλοε-Νόιενσταϊν. Το 1604 απεβίωσε ο δευτερότοκος αδελφός του Λουδοβίκος-Καζιμίρ και το 1610 ο πατέρας του. Τότε ο Φίλιππος-Ερνέστος και οι δύο επιζώντες αδελφοί του μοίρασαν την κληρονομία: ο Γεώργιος-Φρειδερίκος έλαβε το Βάικερσχαϊμ, ο Κραφτ/Κράτο Ζ΄ έλαβε το Νόιενσταϊν και ο Φίλιππος-Ερνέστος την κυριότητα τού Λάνγκενσμπουργκ. Αμέσως άρχισε την κατασκευή τού κάστρου Λάνγκενσμπουργκ. Τον περισσότερο χρόνο του τον πέρασε στις Κάτω Χώρες, ώσπου ανακουφίστηκε από τα καθήκοντά του ως συνταγματάρχη, από τη Γενική Διοίκηση των Κάτω Χωρών.

Απεβίωσε σε ηλικία 44 ετών στο Βάικερσχαϊμ από λιθίαση. Τάφηκε μαζί με τη σύζυγό του στην κρύπτη τού ναού τού Λάνγκενμπουργκ. Ένα μνημείο σε ανάμνηση τού ζεύγους υπάρχει πίσω από τον βωμό.

Οικογένεια
Το 1609 νυμφεύτηκε την Άννα-Μαρία, κόρη τού Όθωνα κόμη τού Ζολμς-Ζόννεβαλντε και είχε τέκνα;
 Βόλφγκανγκ-Όθων 1611-1632, απεβ. 21 ετών.
 Λουδοβίκος-Κραφτ 1613-1632, απεβ. 29 ετών.
 Φίλιππος-Μαυρίκιος 1614-1635, απεβ. 21 ετών.
 Άννα-Μαγδαληνή, παντρεύτηκε τον Γεώργιο-Λουδοβίκο μπουργκράβο τού Κίρχμπεργκ & κόμη τού Χάχενμπαχ.
 Ιωακείμ-Αλβέρτος 1619-1675, κόμης τού Χόενλοε-Κίρχμπεργκ.
 Εύα-Χριστίνα 1621-1681, παντρεύτηκε τον Βόλφγκανγκ κόμη τού Χόενλοε-Βάλντενμπουργκ.
 Μαρία-Ιουλιανή 1623-1695, παντρεύτηκε πρώτα τον Ιωάννη-Γουλιέλμο αρχι-οινοχόο και κόμη τού Λίμπουργκ και μετά τον Φραγκίσκο αρχι-οινοχόο και κόμη τού Λίμπουργκ.
 Ερρίκος-Φρειδερίκος 1625-1699, κόμης τού Χόενλοε-Λάνγκενμπουργκ.

Παραπομπές

Πηγές
 Entry at geneall.net

Οίκος του Χόενλοε
Ειδική Μονάδα Αντιμετώπισης Καταστροφών

Η Ειδική Μονάδα Αντιμετώπισης Καταστροφών (Ε.Μ.Α.Κ.) υπάγεται στο Πυροσβεστικό Σώμα το οποίο υπάγεται στο Υπουργείο Κλιματικής Κρίσης και Πολιτικής Προστασίας. Η κύρια ευθύνη της είναι διάσωση σε ακραίες καταστάσεις όπως διάσωση αγνοουμένων από πλημμύρες , καταστροφικές πυρκαγιές,σεισμούς, αλλά και τροχαία ατυχήματα.

Η Ειδική Μονάδα Αντιμετώπισης Καταστροφών έχει πάρει μέρος σε διασώσεις εκτός της χώρας μας όπως τους σεισμούς στο Ιράν και οι καταστροφικές πυρκαγιές στην Ισπανία αλλά και στο Ισραήλ.

Η ιεραρχία είναι η ίδια με το Πυροσβεστικό Σώμα.

Βάσει του Ν.4662/2020 η Ε.Μ.Α.Κ. υπάγεται απευθείας στον Αρχηγό του Πυροσβεστικού Σώματος.

Οργάνωση 
Υπάρχουν 8 μονάδες σε κάθε έδρα μίας περιφέρειας 

 1η Ε.Μ.Α.Κ. με έδρα τον Ασπρόπυργο
 2η Ε.Μ.Α.Κ με έδρα Θέρμη Θεσσαλονίκης 
3η Ε.Μ.Α.Κ  με έδρα το Ηράκλειο Κρήτης
4η Ε.Μ.Α.Κ με έδρα την Κομοτηνή
5η Ε.Μ.Α.Κ με έδρα τα Ιωάννινα
6η Ε.Μ.Α.Κ με έδρα την Πάτρα
7η Ε.Μ.Α.Κ με έδρα την Λαμία
8η Ε.Μ.Α.Κ με έδρα Λάρισα

Πυροσβεστικό Σώμα
Α.Σ. Εθνικός Βόλου

Ο Αθλητικός Σύλλογος Εθνικός Βόλου ιδρύθηκε το 1945 . Τα χρώματα του Εθνικού Βόλου είναι το μαύρο και το κίτρινο. Η ομάδα χρησιμοποιεί ως έδρα της  το γήπεδο της Ιεράς Μητρόπολης Δημητριάδος. Ανήκει στην δύναμη της ΕΠΣ Θεσσαλίας.

Ιστορία 
Ο Εθνικός Βόλου ιδρύθηκε το 1945 με αρχική ονομασία Αναγέννηση Βόλου και συμμετείχε στο πρώτο μεταπολεμικό πρωτάθλημα της ΕΠΣ θεσσαλίας την σεζόν 1945-46. Την σεζόν 1949-50 μετονομάζεται σε Εθνικό Βόλου . Προήλθε από την συγχώνευση δυο ομάδων που είχαν δραστηριοποιηθεί προπολεμικά στον Βόλο , των ΠΑΕΚ  και Οδυσσέα Βόλου. Η ΠΑΕΚ είχε προέλθει από την συγχώνευση των "ιστορικών"  ΑΕΚ Βόλου  και ΠΑΟΚ Βόλου στα μέσα της δεκαετίας του 30. Το 1961 συγχωνεύεται με τον Ολυμπιακό Βόλου αλλά επανιδρύεται γρήγορα. Από το 1961 έως το 1968 αγωνίζεται στην Β' ΕΠΣΘ. Το 1968 κατακτά το πρωτάθλημα της Β' ΕΠΣΘ και ανεβαίνει στην Α' ΕΠΣΘ. Την περίοδο 1983-84 κατακτά το κύπελλο Ε.Π.Σ.Θ. Το 1992-1993 κατακτά ξανά το πρωτάθλημα της Β' ΕΠΣΘ και ανεβαίνει στην παραπάνω κατηγορία. Την περίοδο 1998-1999 ο Εθνικός βλέπει 2 διαδοχικούς υποβιβασμούς από την Α' ΕΠΣΘ στην Β' ΕΠΣΘ (1998) και από την Β' ΕΠΣΘ στην Γ' ΕΠΣΘ (1999). Την σεζόν 2000-01 κατακτά το πρώτο πρωτάθλημα του Εθνικού στην Γ' ΕΠΣΘ. Την περίοδο 2001-2006 αγωνίζεται στην Β' ΕΠΣΘ με μέτριο προς καλό αφού το 2006 κατακτά το τρίτο πρωτάθλημα της Β' ΕΠΣΘ. Από το 2006 και για 2 χρόνια αγωνιζόταν στην ανώτερη κατηγορία (Α' ΕΠΣΘ). Το 2008-09 αγωνίζεται στο πρωτάθλημα της Β' ΕΠΣΘ και κάνει μια κακή πορεία καταλαμβάνοντας την 12η θέση. Όμως το 2009-10 κάνει την υπέρβαση στην 1η και επανέρχεται στην παραπάνω κατηγορία μετά από 2 χρόνια. Στην Α' ΕΠΣθ αγωνιζόταν για 3 χρόνια. Από το 2013 έως το 2015 ο σύλλογος αδρανοποιήθηκε. Το 2015 ο Εθνικός αγωνιζόταν στην Β' ΕΠΣθ μέχρι το 2018. Την σεζόν 2018-19 δεν συμμετείχε στο πρωτάθλημα της Β' ΕΠΣΘ λόγω προβλημάτων.

Τίτλοι 
Ο Εθνικός Βόλου στην 70 χρονη ιστορία του έχει κατακτήσει 6 τίτλους:
1 Κύπελλο ΕΠΣΘ (1983-84)
4 πρωταθλήματα Β' κατηγορίας ΕΠΣΘ (1967-68,1992-93,2005-06,2009-10)
1 πρωτάθλημα  Γ' κατηγορίας ΕΠΣΘ (2000-01)

Η διαχρονική πορεία 
1961-1968: Β' ΕΠΣΘ
1968-19??: Α' ΕΠΣΘ 
1992-1993: Β' ΕΠΣθ
1993-1998: Α' ΕΠΣΘ
1998-1999: Β' ΕΠΣΘ 
1999-2001: Γ' ΕΠΣΘ
2001-2006: Β' ΕΠΣΘ 
2006-2008: Α' ΕΠΣΘ 
2008-2010: B' ΕΠΣΘ 
2010-2013: Α' ΕΠΣΘ 
2013-2015: σε αδράνεια 
2015-2018: Β' ΕΠΣΘ 
2018-2019: σε αδράνεια

Ρόστερ 
Το ρόστερ της ομάδας αποτελείται από τους εξής 33 ποδοσφαιριστές:
Παλάντζας Κωνσταντίνος,Μωραΐτης Θεόδωρος, Φέζο Ντενίζ , Συμεωνίδης Πολυχρόνης,
Καζδαρίδης Γιάννης , Περεντίδης Θεόδωρος, Χονδρός Νίκος , Μπάτης Χρήστος ,
Κερμελής Αλέξης, Αράπης Θεόδωρος, Κοθώνας Δήμος, Καρυωτάκης Γεώργιος,
Τίγκας Γιάννης, Κόκκινος Γιάννης, Τόντας Δήμος, Τσιμπανάκος Βαγγέλης,
Σκοτεινιώτης, Παλάσης, Τσαμπάσης, Κουβαράς Κώστας
Γάτος Ευστάθιος ,Κεφαλάς Σαράντης, Γουλιώτης Αντώνης,Ντίκας Ιωάννης ,
Ψαθάς Αλέξανδρος, Χατζηθεοδώρου Θεόδωρος , Πρέντζας Κώστας , Μουτσινάς Γιάννης,
Κατσαρός Κώστας, Καραδέμητρος Σίμος, Samba Faye, Κλεμέντ Λουκάι,
Χρήστου Άρης

Παραπομπές 

Αθλητικοί σύλλογοι Μαγνησίας
Ποδοσφαιρικές ομάδες Ελλάδας
Γιώργος Τσίπρας

Ο Γιώργος Τσίπρας (1966, Αθήνα) είναι Έλληνας πολιτικός. Εξελέγη βουλευτής για τη Β' Δυτικής Αττικής στις εκλογές του 2019. Είναι ξάδερφος του πρώην Πρωθυπουργού Αλέξη Τσίπρα.

Βιογραφία

O πατέρας του ήταν από το Αθαμάνιο Άρτας και η μητέρα του από την Ιεράπετρα της Κρήτης, από Μικρασιάτες γονείς. 

Τελείωσε ως αριστούχος το Βαρβάκειο και πέτυχε 2ος στους Μηχανολόγους Μηχανικούς στο Μετσόβιο Πολυτεχνείο. Απολύθηκε από το στρατό στον Έβρο όπου υπηρετούσε σε μονάδα των Τεθωρακισμένων και εργάστηκε τα επόμενα χρόνια στον ιδιωτικό τομέα. Είναι μέλος της Κεντρικής Επιτροπής από το ιδρυτικό Συνέδριο του ΣΥΡΙΖΑ, ενώ ήταν συντονιστής του τμήματος εξωτερικής πολιτικής ως και τις εκλογές του 2015. 
Συμμετείχε στην κυβέρνηση ΣΥΡΙΖΑ, αρχικά στο Υπουργείο Εξωτερικών ως Γενικός Γραμματέας Διεθνών Οικονομικών Σχέσεων και από το 2017 έως τον Ιούλιο του 2019 ως Διευθυντής του Οικονομικού Γραφείου Πρωθυπουργού. 
Στις Εθνικές Εκλογές του 2019 εξελέγη βουλευτής Β΄ Δυτικής Αττικής συγκεντρώνοντας 11.699 ψήφους. 
Στις 18/7/19 ορίστηκε αναπληρωτής τομεάρχης Οικονομίας της Κοινοβουλευτικής Ομάδας του ΣΥΡΙΖΑ και από τις 6/9/2020 διατελει αναπληρωτής τομεάρχης Άμυνας της Κοινοβουλευτικής Ομάδας του ΣΥΡΙΖΑ Προοδευτική Συμμαχία. 

Ως βουλευτής είναι μέλος:
της Διαρκούς Επιτροπής Εθνικής Άμυνας και Εξωτερικών Υποθέσεων και
της Διαρκούς Ειδικής Επιτροπής Εξοπλιστικών Προγραμμάτων και Συμβάσεων

Ως αναπληρωτής τομεάρχης Οικονομίας της Κοινοβουλευτικής Ομάδας του ΣΥΡΙΖΑ υπήρξε μέλος των Οικονομικών Επιτροπών της Βουλής.

Είναι παντρεμένος και έχει δύο παιδιά.

Παραπομπές

Πηγές
https://www.hellenicparliament.gr/Vouleftes/Viografika-Stoicheia/?MPId=3c2b9edf-4e20-4fc7-a89d-aa8d00f45270

Βουλευτές Β' Δυτικής Αττικής
Βουλευτές εκλεγμένοι με τον ΣΥΡΙΖΑ
Αλβέρτος Βόλφγκανγκ του Χόενλοε-Λάνγκενμπουργκ

O Αλβέρτος-Βόλφγκανγκ, γερμ. Albrecht Wolfgang (6 Ιουλίου 1659 - 17 Απριλίου 1715) από τον Οίκο του Χόενλοε ήταν κόμης τού Χόενλοε-Λάνγκενμπουργκ (1659-1715).

Βιογραφία
Ήταν ο πρωτότοκος γιος τού Ερρίκου-Φρειδερίκου κόμη τού Χόενλοε-Λάνγκενμπουργκ και της 2ης συζύγου του Γιουλιάνας-Δωροθέας κόμισσας τσου Κάστελλ-Ρέμλινγκεν.

Ήταν επικεφαλής τού Οίκου Χόενλοε-Λάνγκενμπουργκ και εισήγαγε τη διαδοχή στον πρωτότοκο στο Λάνγκενμπουργκ το 1699. Αυτή σήμαινε ότι ο πρώτος γιος θα κληρονομούσε όλη την κομητεία και δεν θα διαιρείτο αυτή μεταξύ όλων των αρρένων τέκνων. Οι νεότεροι αδελφοί θα διαδεχόταν τον μεγαλύτερο, μόνο αν εκείνος δεν είχε άρρενα τέκνα. Από τότε οι νεότεροι αδελφοί σταδιοδρομούσαν στον στρατό, σε αυτόν της Αυστρίας ή σε άλλον φιλικού έθνους.

Οικογένεια
Νυμφεύτηκε το 1686 τη Σοφία-Αμαλία, κόρη τού Γουσταύου-Αδόλφου κόμη τού Νασσάου-Σααρμπρύκεν και είχε τέκνα:
 Λουδοβίκος 1696-1765, πρίγκιπας του Χόενλοε-Λάνγκενμπουργκ.
 Καρλόττα 1697-1743, απεβ. 46 ετών.
 Χριστιανός 1699-1719, απεβ. 20 ετών.
 Αλμπερτίνα 1701-1773, παντρεύτηκε τον Φίλιππο-Ερρίκο πρίγκιπα του Χόενλοε-Ίνγκελφινγκεν (1702-1781).
 Σοφία-Φρειδερίκη 1702-1734, απεβ. 32 ετών.
 άλλα 7 παιδιά, απεβίωσαν ανήλικα.

Παραπομπές

Πηγές
 Franz Josef Fürst zu Hohenlohe-Schillingsfürst: Monarchen – Edelleute – Bürger. Die Nachkommen des Fürsten Carl Ludwig zu Hohenlohe-Langenburg 1762–1825, 2nd edition, Degener & Co., Neustadt a. d. Aisch, 1963 (Bibliothek familiengeschichtlicher Arbeiten, vol. 13)

Οίκος του Χόενλοε
Π.Ο. Ακρόπολη Σέσκλου

Ο Ποδοσφαιρικός Όμιλος Ακρόπολη Σέσκλου ιδρύθηκε το 1971. Τα χρώματα της Ακρόπολης είναι το μπλε και το άσπρο. Η ομάδα χρησιμοποιεί ως έδρα της  το γήπεδο του Σέσκλου το οποίο κατασκευάστηκε το 1978. Το σήμα της ομάδας το σχεδίασε ο περίφημος αρχαιολόγος Δημ. Θεοχάρης (από τους κορυφαίους στην χώρα μας)  που έκανε ανασκαφές στον αρχαιολογικό χώρο του Σέσκλου. Πρόεδρος της ομάδας είναι ο κύριος Βασίλης Τσιαμήτας.
Προπονητής της ομάδας είναι ο κύριος Κώστας Παπαστεργίου.

Την σεζόν 1977-78 συμμετέχει για πρώτη φορά στη Γ' κατηγορία της ΕΠΣΘ και κερδίζει άμεσα την άνοδο της. Την επόμενη σεζόν 1978-79 καταφέρνει και νέα διαδοχική άνοδο. Η σεζόν 1979-80 βρίσκει την Ακρόπολη στην Α' κατηγορία όταν και ο Τοξότης πέτυχε την κατάκτηση του νταμπλ. Μάλιστα πολλοί Σεσκλιώτες ακόμα και σήμερα θυμούνται την μεγάλη χαρά που πήραν όταν νίκησαν τον Τοξότη 1-0 τυπικά γηπεδούχοι στην "κλούβα".
Η κατάκτηση του Κυπέλλου τη σεζόν 1982-83 ήταν η πιο μεγάλη στιγμή της ιστορίας της Ακρόπολης . Την ίδια σεζόν συμμετέχει και στο Κύπελλο Ερασιτεχνών Ελλάδας  αποκλείοντας την Ανατολή Ιωαννίνων (ομάδα Δ' Εθνικής κατηγορίας) εκτός έδρας με 5-3 στην παράταση αλλά γνωρίζοντας όμως στην επόμενη φάση τον αποκλεισμό από την ΑΕ Πολυκάστρου με 4-1 εκτός έδρας.
Την σεζόν 2006-07 κατακτά τον δεύτερο τίτλο της ιστορίας της αφού αναδείχτηκε πρωταθλήτρια Β' κατηγορίας ΕΠΣΘ. Το 2011 υποβιβάζεται καταλαμβάνοντας την 14η θέση και το 2012 τερματίζει στην 3η θέση και επανέρχεται στην παραπάνω κατηγορία. Το 2014 τερματίζει στην 15η θέση και υποβιβάζεται. Από το 2014 και για 2 χρόνια αγωνιζόταν στην Β' ΕΠΣΘ και το 2016 κατακτά το πρωτάθλημα της Β' ΕΠΣΘ και επανέρχεται στην Α' ΕΠΣΘ μετά από 2 χρόνια απουσίας. Την σεζόν 2016-17 κάνει μια μέτρια προς κακή πορεία αποφεύγοντας τον υποβιβασμό μόλις 4 βαθμούς ισοβαθμώντας με τον Ηρακλή Βόλου στους 31 βαθμούς. Την σεζόν 2017-18 κάνει μια καλή πορεία σε σύγκριση με την προηγούμενη, τερματίζοντας στην 5η θέση με 49 βαθμούς. Το 2018-19 κάνει ξανά μια καλή πορεία τερματίζοντας στην 6η θέση με 35 βαθμούς.

Η διαχρονική πορεία 
Η πορεία της Ακρόπολης τα προηγούμενα 11 χρόνια ήταν:
2008-09 Α' ΕΠΣΘ : 7η θέση
2009-10 Α' ΕΠΣΘ : 10η θέση
2010-11 Α' ΕΠΣΘ : 14η θέση
2011-12 Β' ΕΠΣΘ : 3η θέση
2012-13 Α' ΕΠΣΘ : 9η θέση
2013-14 Α' ΕΠΣΘ : 15η θέση
2014-15 Β' ΕΠΣΘ : 5η θέση
2015-16 Β' ΕΠΣΘ : 1η θέση
2016-17 Α' ΕΠΣΘ : 12η θέση
2017-18 Α' ΕΠΣΘ : 5η θέση
2018-19 Α' ΕΠΣΘ : 6η θέση

Ρόστερ 
Το ρόστερ της ομάδας αποτελείται από τους εξής 24 ποδοσφαιριστές:
Μιχέας Αναστάσιος, Αξιώτης Νικόλαος, Κυριαζής Ανδρέας, Κουνής Βασίλειος,
Τσούτσας Αναστάσιος, Φώτου Δημήτρης , Φώτου Φώτης, Στύλλας Νικόλαος,
Παππάς Κωνσταντίνος,  Λιάμας Πλούταρχος, Παρίσης Στέλιος, Αντωνίου Θεόδωρος,
Τσούτσας Μάριος, Κολημήτρας Κωνσταντίνος, Τσούτσας Χρήστος, Πασσιάς Νικόλαος,
Κολημήτρας Αναστάσιος, Πούλιος Βασίλειος, Κορέντης Σπύρος, Παγώνης Νικόλαος,
Μιχολίτσης Γεώργιος, Κουνής Γεώργιος, , Τσουκάλης Ν., Μπέκος.

Παραπομπές 

Αθλητικοί σύλλογοι Μαγνησίας
Ποδοσφαιρικές ομάδες Ελλάδας
Ερνέστος Α΄ του Χοενλόε-Λάνγκενμπουργκ

Ο Ερνέστος Α΄ (γερμ. Ernst I, 1794 - 12 Απριλίου 1860) από τον Οίκο του Χοενλόε ήταν πρίγκιπας του Χοενλόε-Λάνγκενμπουργκ (1825-1860).

Βιογραφία
Ο Ερνέστος Χριστιανός Κάρολος ήταν ο πρωτότοκος γιος του Καρόλου Λουδοβίκου του Χοενλόε-Λάνγκενμπουργκ και της Αμαλίας Ερριέττας, κόρης του Ιωάννη Χριστιανού Β΄ του Ζολμς-Μπάρουτ.

Γεννήθηκε στο Λάνγκενμπουργκ και ως στρατιωτικός ανήλθε ως τον βαθμό του υποστράτηγου. Διαδέχθηκε τον πατέρα του το 1825 ως 4ος πρίγκιπας του Χοενλόε-Λάνγκενμπουργκ και απεβίωσε στο Μπάντεν-Μπάντεν σε ηλικία 66 ετών.

Οικογένεια
Νυμφεύτηκε το 1828 τη Θεοδώρα, κόρη του Έμιχ Καρόλου του Λάινινγκεν, και είχε τέκνα:
 Κάρολος Λουδοβίκος Β΄ 1829-1907, πρίγκιπας του Χοενλόε-Λάνγκενμπουργκ.
 Ελίζα 1830-1850.
 Χέρμαν 1832-1913, πρίγκιπας του Χοενλόε-Λάνγκενμπουργκ.
 Βίκτωρ 1833-1891, πρίγκιπας του Χοενλόε-Λάνγκενμπουργκ.
 Αδελαΐδα 1835-1900, παντρεύτηκε τον Φρειδερίκο Η΄ του Σλέσβιχ-Χόλσταϊν.
 Θεοδώρα 1839-1872, παντρεύτηκε τον Γεώργιο Β΄ της Σαξονίας-Μάινινγκεν.

Παραπομπές

Πηγές
  McNaughton, C. Arnold (1973). The Book of Kings: A Royal Genealogy in 3 volumes (Volume 1). Genealogical Publishing Co. p. 261.

Οίκος του Χοενλόε
Αλεξάντρ Νταράκ

Ο Αλεξάντρ Νταράκ (10 Νοεμβρίου 1855 στο Μπορντώ - 1931 στο Μόντε Κάρλο) ήταν Γάλλος επιχειρηματίας και πρωτοπόρος της αυτοκινητοβιομηχανίας. 

Ο Νταράκ έμαθε το επάγγελμα του τεχνικού. Το 1891 ίδρυσε την Société Gladiator, η οποία παρήγαγε ποδήλατα και το 1894 ξεκίνησε την παραγωγή της μοτοσικλέτας Millet. Μετά από λίγα χρόνια πούλησε την εταιρεία σε κοινοπραξία με επικεφαλής τον Αντόλφ Κλεμάν.  

Λίγο αργότερα ίδρυσε την εταιρεία Automobiles Darracq SA στη Συρέν κοντά στο Παρίσι. 

Η Automobiles Darracq SA μετονομάστηκε, σύμφωνα με τους όρους του αγγλικού δικαίου, σε A. Darracq & Company (1905), Limited το 1905.  

Τα οχήματα της εταιρείας του Νταράκ συμμετείχαν σε διάφορα αγωνιστικά γεγονότα. Η εταιρεία επεκτάθηκε με διάφορους τρόπους συμπεριλαμβανομένης της αδειοδοτημένης παραγωγής σε άλλες ευρωπαϊκές χώρες. Η Opel στη Γερμανία ήταν ένας από τους εταίρους. Στην Ιταλία, το 1907, μαζί με τον Καβαλιέρε Ούγκο Στέλλα, ίδρυσε την Società Italiana Automobili Darracq. Αρχικά η εταιρεία του στην Ιταλία είχε την έδρα της κοντά στην Νάπολη και στη συνέχεια μετακόμισε στο Πορτέλο κοντά στο Μιλάνο. Η εταιρεία αυτή θεωρείται πρόδρομος της Άλφα Ρομέο, η οποία ιδρύθηκε το 1910. 

Το 1912 ο Αλεξάντρ Νταράκ πούλησε την γαλλική του εταιρεία σε Βρετανούς επενδυτές. Πούλησε το τελευταίο του μερίδιο στην Alfa Romeo το 1915. Από τότε σταμάτησε να ασχολείται με την αυτοκινητοβιομηχανία. 

Ο τάφος του βρίσκεται στο Παρίσι, στο διάσημο κοιμητήριο Περ-Λασαίζ (Τμήμα 2), σε οικογενειακό τάφο, όπου είναι θαμμένη και η σύζυγός του Λουίζ (1850-1920).

Παραπομπές

Εξωτερικοί σύνδεσμοι 
 Zwei Bilder von Aktien der Gesellschaft A. Darracq & Company (1905), Limited (Los 190 und Los 191) (Seite 3 der PDF-Datei) (389 kB)

Πρωτοπόροι της αυτοκινητοβιομηχανίας
Γάλλοι επιχειρηματίες
Α.Ο. Άνθιμος Γαζής Μηλεών

Ο Αθλητικός Όμιλος  Άνθιμος Γαζής Μηλεών ιδρύθηκε το 1972 και είναι ο πρώτος σύλλογος που ιδρύθηκε στο Πήλιο.
Τα χρώματα του Άνθιμου Γαζή είναι το μπλε και το άσπρο. Η ομάδα χρησιμοποιεί ως έδρα της ,για τους επίσημους αγώνες της, το «πλαστικό» γήπεδο της Γατζέας. Αυτή τη στιγμή αγωνίζεται στην Β' ΕΠΣ Θεσσαλίας.

Ιστορικό 
Ο Άνθιμος Γαζής Μηλεών ιδρύθηκε το 1972 και η ομάδα πήρε το όνομά της από τον Άνθιμο Γαζή που ήταν Έλληνας συγγραφέας, χαρτογράφος και από τους σημαντικότερους διαφωτιστές, που αγωνίστηκε για την διάδοση των ευρωπαϊκών ιδεών στην Ελλάδα. Ίδρυσε μαζί με τους Γρηγόριο Κωνσταντά και Δανιήλ Φιλιππίδη την ονομαστή στο πανελλήνιο «Σχολή των Μηλεών».
Από την ίδρυσή του ως και το 2011 είχε μια σταθερή παρουσία αγωνιζόμενος στα πρωταθλήματα της Β' και Γ' κατηγορίας της ΕΠΣΘ. Την περίοδο 2011-12 γνώρισε τη μεγαλύτερη διάκριση στη 43χρονη ιστορία του αφού συμμετείχε για πρώτη φορά στην Α' κατηγορία της ΕΠΣΘ. Δεν κατόρθωσε όμως να παραμείνει στη μεγάλη κατηγορία της Ένωσης. Την σεζόν 2016-17 κατακτά τον πρώτο τίτλο που ήταν το πρωτάθλημα της Β' ΕΠΣΘ και ανέβηκε στην παραπάνω κατηγορία μετά από 4 χρόνια απουσίας. Δυστυχώς δεν καταφέρνει να παραμείνει στην κατηγορία τερματίζοντας στην τελευταία θέση με 4 βαθμούς. Την σεζόν 2018-19 κάνει μια μέτρια προς κακή πορεία στο πρωτάθλημα της Β' ΕΠΣΘ τερματίζοντας στην 11η θέση με 18 βαθμούς αποφεύγοντας τον υποβιβασμό μόλις 8 βαθμούς.

Τίτλοι
 Πρωτάθλημα Β' κατηγορίας Ε.Π.Σ. Θεσσαλίας: 2016-17

Η διαχρονική πορεία 
Η πορεία του Άνθιμου Γαζή τα προηγούμενα 12 χρόνια ήταν:
2007-08 Γ' ΕΠΣΘ : 5η θέση
2008-09 Β' ΕΠΣΘ :12η θέση
2009-10 Β' ΕΠΣΘ :14η θέση
2010-11 Β' ΕΠΣΘ : 3η θέση
2011-12 Α' ΕΠΣΘ :14η θέση
2012-13 Β' ΕΠΣΘ :10η θέση
2013-14 Β' ΕΠΣΘ : 7η θέση
2014-15 Β' ΕΠΣΘ : 8η θέση
2015-16 Β' ΕΠΣΘ : 3η θέση
2016-17 Β' ΕΠΣΘ : 1η θέση
2017-18 Α' ΕΠΣΘ : 14η θέση
2018-19 Β' ΕΠΣΘ : 11η θέση

Ρόστερ 
Ματής Σίμος, Κουτσουνίδης Θανάσης, Καρασιώτος Θοδωρής, Σιδηρόπουλος Κώστας,
Κωστάκης Μπάμπης, Μπακογιάννης Γιώργος, Τσεπάνης Αντώνης, Τσιτσιρίκης Αποστόλης,
Κουλογιάννης Ανέστης, Καρούτσος Αποστόλης, Πατρώνης Μανώλης, Μυλωνάς Ζαφείρης,
Κουρτέσης Στέργιος, Γκουντινάκος Στάθης, Μηνάς Θωμάς, Καρασάββας Παναγιώτης,
Λάσκος Περικλής, Σιάγκος Φοίβος, Λαζόπουλος Ιάσων , Τζορβατζής Κώστας,
Κοτσαλής Χρήστος.

Παραπομπές 

Αθλητικοί σύλλογοι Μαγνησίας
Ποδοσφαιρικές ομάδες Ελλάδας
Χαρίσιος Κάτανας

Ο Χαρίσιος Κάτανας (γεννήθηκε στις 5 Ιουλίου 1980 στη Μαδρίτη) είναι Έλληνας πολιτικός και πρώην βουλευτής ΑΝΕΛ.

Βιογραφία 
Στις ελληνικές βουλευτικές εκλογές του Ιανουαρίου 2015, εξελέγη στο ελληνικό κοινοβούλιο με το ψηφοδέλτιο των Ανεξαρτήτων Ελλήνων στην εκλογική περιφέρεια της Κοζάνης .

Εξωτερικοί σύνδεσμοι 

Χαρίσιος Λαζάρου Κάτανας, σελίδα στην ιστοσελίδα του Ελληνικού Κοινοβουλίου.

Βουλευτές εκλεγμένοι με τους Ανεξάρτητους Έλληνες
Βουλευτές Κοζάνης
Μπρούνο Φράτους

Ο Μπρούνο Φράτους (γεν. 30 Ιουνίου 1989) είναι Βραζιλιάνος αθλητής της κολύμβησης, συγκεκριμένα στα σπριντ με στυλ ελεύθερο. Ήταν 4ος στους Ολυμπιακούς Αγώνες 2012 στο Λονδίνο, στα 50 μέτρα ελεύθερο.

Διεθνής καριέρα

2011 
Στο Παγκόσμιο Πρωτάθλημα Υγρού Στίβου 2011 έκανε τον καλύτερο χρόνο στα ημιτελικά των 50 μέτρων με ελεύθερο: 21.76. Στον τελικό τερμάτισε στην πέμπτη θέση, με επίδοση 21.96 δευτερολέπτων. Στους Παναμερικανικούς Αγώνες 2011 στην Γουαδαλαχάρα κέρδισε τρία μετάλλια: δύο χρυσά σε σκυταλοδρομίες και το ασημένιο μετάλλιο στα 50 μέτρα ελεύθερο.

Ολυμπιακοί Αγώνες 2012 
Στους Ολυμπιακούς Αγώνες 2012 μπήκε στον τελικό των 50 μέτρων με ελεύθερο, όπου τερμάτισε στην τέταρτη θέση πίσω από τον συμπατριώτη του και τον κάτοχο του παγκοσμίου ρεκόρ, Κέσαρ Κιέλο.

2013–2015 
Ο Φράτους εγχειρίστηκε τον Μάιο του 2013 για την επίλυση του τραυματισμού που είχε στον δεξιό του ώμο. 

Κέρδισε το χρυσό μετάλλιο στους Νοτιοαμερικανικούς Αγώνες 2014 στο Σαντιάγο, στα 50 μέτρα με ελεύθερο, καταρρίπτοντας το ρεκόρ αγώνων.

Στο Παγκόσμιο Πρωτάθλημα Υγρού Στίβου 2015 κέρδισε το χάλκινο μετάλλιο στα 50 μέτρα ελεύθερο.

Ολυμπιακοί Αγώνες 2016 
Πηγαίνοντας στους Ολυμπιακούς Αγώνες 2016 ήταν από τους αγαπημένους για μετάλλιο. Μπήκε στον τελικό των 50 μέτρων με ελεύθερο, αλλά τερμάτισε μόλις στην έκτη θέση. Σε μια συνέντευξη είπε: "Για κάποιον λόγο, δεν ήμουν έτοιμος να κολυμπήσω γρηγορότερα από αυτό. Δεν έχω ιδέα τι γίνεται. Αυτή η χρονιά δεν πήγε πολύ καλά." Πριν τους αγώνες, ο Φράτους υπέφερε από χρόνιο πόνο στην πλάτη.

2017–2020 
Στο Παγκόσμιο Πρωτάθλημα Υγρού Στίβου 2017 κατέκτησε το ασημένιο μετάλλιο στα 4x100 μέτρα ελεύθερο μαζί με την ομάδα της Βραζιλίας, όπου κατέρριψαν το ρεκόρ της Νότιας Αμερικής από το 2009. Στα 50 μέτρα με ελεύθερο, μπήκε στον τελικό και κατέκτησε το ασημένιο μετάλλιο, με 21.27 δευτερόλεπτα.

Τον Σεπτέμβριο του 2018 υποβλήθηκε ξανά σε εγχείριση για τη διόρθωση μερικής ρήξης του υποπλακτικού τένοντα του ώμου, λείποντας σε σημαντικές διοργανώσεις.

Παραπομπές 

Βραζιλιάνοι αθλητές της κολύμβησης
Βαγγέλης Λιάκος

Ο Ευάγγελος Λιάκος (γενν. 11 Φεβρουαρίου 1989) είναι Έλληνας, μηχανολόγος μηχανικός, πολιτικός και βουλευτής της Νέας Δημοκρατίας.

Βιογραφικά στοιχεία 
Γεννήθηκε στις 11 Φεβρουαρίου 1989 στην Αθήνα, μεγάλωσε και κατοικεί στον Ασπρόπυργο Αττικής. Σπούδασε στο Εθνικό Μετσόβιο Πολυτεχνείο, απ' όπου απέκτησε το δίπλωμα του Μηχανολόγου Μηχανικού με ειδίκευση στην Οργάνωση Παραγωγής και Διοίκηση Επιχειρήσεων. Είναι κάτοχος μεταπτυχιακού τίτλου σπουδών από το Οικονομικό Πανεπιστήμιο Αθηνών στα Εφαρμοσμένα Οικονομικά και Χρηματοοικονομικά. Έχει εργαστεί στον ιδιωτικό τομέα, ως σύμβουλος επιχειρήσεων, ενώ διατηρεί το δικό του Τεχνικό Γραφείο στον Ασπρόπυργο.

Πολιτική σταδιοδρομία 
Κατά τη διάρκεια των φοιτητικών του χρόνων ασχολήθηκε ενεργά με τη ΔΑΠ-ΝΔΦΚ. Το 2016 ίδρυσε την Πολιτική Ακαδημία της ΟΝΝΕΔ, στην οποία διατέλεσε και διευθυντής. Το 2015 συμμετείχε στις εθνικές εκλογές, ως υποψήφιος βουλευτής Νέας Δημοκρατίας, στην Περιφέρεια Αττικής. Σε ηλικία 29 ετών, εξελέγη βουλευτής Β΄ Δυτικής Αττικής με τη Νέα Δημοκρατία στις εκλογές του 2019, όντας το νεότερο μέλος αυτής της σύνθεσης του Ελληνικού Κοινοβουλίου  Στις 18 Ιουλίου 2019 εξελέγη γραμματέας της Βουλής.

Παραπομπές

Εξωτερικοί σύνδεσμοι
Προσωπική ιστοσελίδα
Ιστοσελίδα στον ιστότοπο της Βουλής των Ελλήνων

Απόφοιτοι Εθνικού Μετσόβιου Πολυτεχνείου
Βουλευτές Β' Δυτικής Αττικής
Βουλευτές εκλεγμένοι με τη Νέα Δημοκρατία
Μιλτιάδης Χατζηγιαννάκης

Ο Μιλτιάδης Χατζηγιαννάκης (γεν. 4 Μαρτίου 1979 στην Αθήνα) είναι Έλληνας πολιτικός και δικηγόρος, εκλεγμένος βουλευτής Ευβοίας για τον ΣΥΡΙΖΑ. Διετέλεσε δήμαρχος Σκύρου το 2014-2019, όπου συνέβαλε στην ανάδειξη του νησιού ως τουριστικό προορισμό.

Βιογραφικά στοιχεία 

Γεννήθηκε στην Αθήνα στις 4 Μαρτίου 1979, όπου κατοικεί μόνιμα. Σπούδασε στη Νομική Σχολή Αθηνών όπου απέκτησε το πτυχίο του.

Πολιτική σταδιοδρομία 

Ήταν υποψήφιος δήμαρχος Σκύρου στις αυτοδιοικητικές εκλογές του 2014 ως επικεφαλής του συνδυασμού Σκύρος Νέα Εποχή (με στήριξη από τον ΣΥΡΙΖΑ). Στον πρώτο γύρο τερμάτισε πρώτος κερδίζοντας το 31.95 των ψήφων, προχωρώντας στον δεύτερο γύρο, όπου κέρδισε 1.212 ψήφους (52.88% των ψήφων) και εξελέγη δήμαρχος. Στις 1 Οκτωβρίου 2018 ανακοίνωσε ότι θα είναι υποψήφιος περιφερειάρχης Στερεάς Ελλάδας στις αυτοδιοικητικές εκλογές του 2019 με τη στήριξη του ΣΥΡΙΖΑ, ωστόσο λίγες μέρες αργότερα η υποψηφιότητα ακυρώθηκε. Αρχές Δεκεμβρίου 2018 ανακοινώθηκε ότι προτίθεται να γίνει υποψήφιος βουλευτής για τον ΣΥΡΙΖΑ στην Εύβοια. Η υποψηφιότητά του για βουλευτής Ευβοίας επιβεβαιώθηκε τον Ιούνιο του 2019. Στις εθνικές εκλογές της 7ης Ιουλίου 2019, εξελέγη βουλευτής Ευβοίας με τον ΣΥΡΙΖΑ κερδίζοντας 8.769 ψήφους, βγαίνοντας δεύτερος μετά από τον Ευάγγελο Αποστόλου.

Παραπομπές 

Βουλευτές Ευβοίας
Βουλευτές εκλεγμένοι με τον ΣΥΡΙΖΑ
Βάνα Ραμπότα

Η Βάνα Ραμπότα (Θεσσαλονίκη, 10 Μαΐου 1970) είναι Ελληνίδα ηθοποιός.

Πρώτα Χρόνια 
Γεννήθηκε και μεγάλωσε στη Θεσσαλονίκη. Από μικρή ηλικία ασχολήθηκε με τον αθλητισμό και συγκεκριμένα με την ενόργανη γυμναστική. Σε επίπεδο πρωταθλητισμού έχει αγωνιστεί με τον Πανιώνιο. Μετά την αθλητική της πορεία αποφάσισε να ασχοληθεί με την υποκριτική κάνοντας ανάλογες σπουδές.

Βιογραφικό

Τηλεόραση 
Έκανε την πρώτη της τηλεοπτική εμφάνιση το 1993 σε μία ιστορία της σειράς "Ανατομία ενός εγκλήματος". Ακολούθησε η συμμετοχή της σε ένα επεισόδιο της σειράς "Τολμηρές Ιστορίες". Τη σεζόν 1994-1995 έλαβε μέρος στο βασικό καστ της δραματικής σειράς "Η οργή των θεών" παίζοντας μαζί με τους Θάνος Λειβαδίτη, Νίκο Γαλανό, Κατερίνα Διδασκάλου και άλλους ηθοποιούς. Τη σεζόν 2000-2001 είχε πρωταγωνιστικούς ρόλους σε δύο σειρές. Αρχικά έπαιξε μαζί με τον Σταμάτη Γαρδέλη και την Γεωργία Αποστόλου στην κωμική σειρά "Πες το ψέματα" ενώ την ίδια περίοδο συμμετείχε και στην αισθηματική κομεντί "Ποτέ δεν είναι αργά". Τη σεζόν 2003-2004 πρωταγωνίστησε μαζί με τις Άννα-Μαρία Παπαχαραλάμπους, Ντορέττα Παπαδημητρίου και Αννίτα Κούλη στην κωμική σειρά του Νίκου Περράκη "Σχεδόν Ποτέ", που προβλήθηκε από την ΝΕΤ. Την περίοδο 2004-2005 έλαβε μέρος στο καστ της κωμικής σειράς "Babalou" ενώ έκανε guest εμφανίσεις στον πρώτο κύκλο της νεανικής σειράς "Singles". 

Έγινε ευρύτερα γνωστή το 2005 στο ρόλο της Ειρήνη Καραμπέτη στην κωμική σειρά "Πενήντα Πενήντα". Εκεί συμπρωταγωνίστησε μαζί με τους Πέτρο Φιλιππίδη, Παύλο Χαϊκάλη, Σάκη Μπουλά, Άβα Γαλανοπούλου και Μαρία Ανδρούτσου με τη σειρά να σημειώνει μεγάλη επιτυχία. Μετά την ολοκλήρωση των δύο πρώτων κύκλων της σειράς ακολούθησε μία τηλεταινία το 2010 και ο 3ος κύκλος της σειράς τη σεζόν 2010-2011. Το 2007 συμμετείχε σε μία ιστορία της σειράς "Το Κόκκινο Δωμάτιο" ενώ τη σεζόν 2007-2008 πρωταγωνίστησε μαζί με τον Πάνο Μιχαλόπουλο στην οικογενειακή κωμωδία "Super Μπαμπάς". Από το 2008 μέχρι το 2010 πρωταγωνίστησε στην κωμική σειρά LAPD που αποτελείται από δύο κύκλους επεισοδίων.

Κινηματογράφος 
Στον κινηματογράφο έκανε το ντεμπούτο της με πρωταγωνιστικό ρόλο στην ταινία "Δρόμοι και πορτοκάλια" το 1996. Ακολούθησαν οι ταινίες "Μέδουσα" και "Να με προσέχεις" το 1998. Το 2001 έπαιξε στην ταινία "Οι ακροβάτες του κήπου" ενώ το 2002 έλαβε μέρος στη ταινία "Θα το μετανοιώσεις".

Φιλμογραφία

Τηλεόραση

Κινηματογράφος

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Κυριακή Μάλαμα

Η Κυριακή Μάλαμα (Συκιά Χαλκιδικής, 2 Νοεμβρίου 1961) είναι Ελληνίδα πολιτικός. To 2019 εξελέγη βουλευτής Χαλκιδικής με τον ΣΥΡΙΖΑ.

Βιογραφικά στοιχεία 

Γεννήθηκε στη Συκιά Χαλκιδικής στις 2 Νοεμβρίου 1961. Έχει εργαστεί για αρκετά χρόνια στην ΕΡΤ3 και από το 1983 έως το 2013 πρωταγωνιστούσε σε θεατρικές παραστάσεις. Έχει λάβει διάφορες διακρίσεις για ντοκιμαντέρ και άλλες παραγωγές της.

Είναι αδελφή του τραγουδιστή Σωκράτη Μάλαμα.

Πολιτική σταδιοδρομία 

Διετέλεσε μέλος διαφόρων συνδικάτων εργαζομένων και παραγωγών της ΕΡΤ. Είναι ιδρυτικό μέλος της Εταιρείας Ελλήνων Σκηνοθετών και του κινήματος κατά της εξόρυξης μετάλλων στη Χαλκιδική. Στις αυτοδιοικητικές εκλογές του 2010 ήταν υποψήφια δήμαρχος Σιθωνίας όπου έλαβε 840 ψήφους (9.57%). Είναι μέλος της Κεντρικής Επιτροπής του ΣΥΡΙΖΑ από τον Οκτώβριο του 2016, όπου εξελέγη με 271 ψήφους. 

Έθεσε υποψηφιότητα στις ευρωεκλογές του 2019 (όπου έλαβε 38.107 ψήφους αλλά δεν κατάφερε να εκλεγεί) και στις βουλευτικές εκλογές του 2019 στην εκλογική περιφέρεια Χαλκιδικής, όπου εξελέγη με 3.636 ψήφους.

Παραπομπές 

Βουλευτές Χαλκιδικής
Βουλευτές εκλεγμένοι με τον ΣΥΡΙΖΑ
Μβέζο

Το Μβέζο είναι χωριό στις όχθες του ποταμού Μπάσε, κοντά στη Μθάθα του Ανατολικού Ακρωτηρίου στην Νότια Αφρική. Το χωριό είναι γνωστό κυρίως ως η γενέτειρα του Νέλσον Μαντέλα. Το χωριό έχει πληθυσμό 810 κατοίκων, ενώ το 98.3% αυτών μιλά ως πρώτη γλώσσα την γλώσσα Ξόσα. 

Το χωριό στεγάζει το μουσείο γέννησης του Νέλσον Μαντέλα.

Παραπομπές 

Πόλεις της Νότιας Αφρικής
Λορεντάνα Κανάτα

Η Λορεντάνα Κανάτα (ιταλικά: Loredana Cannata), (14 Ιουλίου 1975), είναι Ιταλίδα ηθοποιός του κινηματογράφου, του θεάτρου και της τηλεόρασης.

Βιογραφία και Καριέρα 
Γεννημένη στη Ραγκούσα της Σικελίας, η Κανάτα σπούδασε υποκριτική από νεαρή ηλικία στην πόλη της.

Ξεκίνησε από νωρίς να παίζει πρωταγωνιστικούς ρόλους σε διάφορα θεατρικά έργα, μερικά από τα οποία βασίζονται σε έργα του Λουίτζι Πιραντέλο (Liol;) και του Ευριπίδη (The Trojan Women). Το 1999 θα κάνει το κινηματογραφικό της ντεμπούτο στη ερωτική ταινία " The  Man-Eater" σε σκηνοθεσία του Αουρέλιο Γκριμάλντι. 
 
Η Κανάτα εμφανίστηκε επίσης σε πολλές τηλεοπτικές σειρές καθ 'όλη τη διάρκεια της καριέρας της. Από το 2001 πρωταγωνιστεί,  μαζί με τον ηθοποιό Σεμπαστιάνο Σόμα, στο "Un caso di coscienza", μια
μακρόχρονια τηλεοπτική σειρά που μεταδίδεται από το Rai 1, ένα από τα κρατικά κανάλια της Ιταλίας.

Επιπλέον, η Κανάτα είναι πρόεδρος του «Sesto Sole» (6ος
Ήλιος), ιταλικής  φιλανθρωπικής οργάνωσης που παρέχει βοήθεια για τον  πληθυσμό των Τσιάπας.

Το 2003 σκηνοθέτησε το ντοκιμαντέρ "Insurgentes" για την Μεξικανική επανάσταση και το 2006 σκηνοθέτησε ένα άλλο ντοκιμαντέρ για  τους Ζαπατίστας.

Η Λορεντάνα Κανάτα είναι χορτοφάγος και  υποστηρίζει τα  δικαιώματα των ζώων.

Ενδεικτική Φιλμογραφία 
 The man-eater, σκηνοθεσία Αουρέλιο Γκριμάλντι (1999)
 Sotto gli occhi di tutti, σκηνοθεσία Nello Correale (1999)
 Maestrale, σκηνοθεσία Sandro Cecca (2000)
 Ustica. Una spina nel cuore, σκηνοθεσία Ρομάνο Σκαβολίνι (2001)
 Gabriel, σκηνοθεσία Μαουρίτσιο Αντζελόνι (2001)
 Sotto gli occhi di tutti, σκηνοθεσία Nello Correale (2002)
 Senso '45 , σκηνοθεσία Τίντο Μπρας (2002)
 Un mondo d'amore, σκηνοθεσία Αουρέλιο Γκριμάλντι (2002)
 Albakiara, σκηνοθεσία Στέφανο Σαλβάτι (2008)
 Magnificent Presence, σκηνοθεσία Ferzan Ozpetek (2012)
 Youth, σκηνοθεσία Πάολο Σορεντίνο (2015)

Εξωτερικοί σύνδεσμοι

Παραπομπές 

 Η  

Ιταλίδες ηθοποιοί κινηματογράφου
Ιταλίδες ηθοποιοί τηλεόρασης
Ιταλοί σκηνοθέτες
Χριστίνα Ταχιάου

Η Χριστίνα Ταχιάου (3 Φεβρουαρίου 1966, Θεσσαλονίκη) είναι Ελληνίδα δημοσιογράφος και πολιτικός. 

Στις βουλευτικές εκλογές του Ιανουαρίου 2015 εξελέγη με το ψηφοδέλτιο του Ποταμιού στην Α΄ Θεσσαλονίκης. Ήταν, επίσης, υποψήφια με το Ποτάμι στις εκλογές του Σεπτεμβρίου του 2015, αλλά δεν εξελέγη. Στην κυβέρνηση Κυριάκου Μητσοτάκη είναι διευθύντρια στο υπουργείο Ψηφιακής Πολιτικής και αδερφός της είναι ο πρόεδρος της Αττικό Μετρό Νίκος Ταχιάος.

Παραπομπές

Εξωτερικοί σύνδεσμοι 
 Χριστίνα Ταχιάου, σελίδα στην ιστοσελίδα του Ελληνικού Κοινοβουλίου.

Έλληνες δημοσιογράφοι
Βουλευτές Α' Θεσσαλονίκης
Βουλευτές εκλεγμένοι με το Ποτάμι
Κυριάκος Χαρακίδης

Ο Κυριάκος Χαρακίδης είναι Έλληνας πολιτικός και πρώην βουλευτής με το Ποτάμι.

Βιογραφία 
Έχει σπουδές σε οικονομικά με μεταπτυχιακό στη Διοίκηση Επιχειρήσεων. Στις ελληνικές βουλευτικές εκλογές του Ιανουαρίου 2015 εξελέγη μέλος του Ελληνικού κοινοβουλίου με το ψηφοδέλτιο του Ποταμιού στην εκλογική περιφέρεια της Δράμας. Υπήρξε Πρόεδρος του Επιμελητηρίου Δράμας από το 2001 μέχρι το 2011, Δήμαρχος Δράμας από το 2011 μέχρι το 2014, Πρόεδρος του Φορέα Διαχείρισης των απορριμμάτων (ΦΟΣΔΑ) Ανατολικής Μακεδονίας Θράκης από το 2011 μέχρι το 2014. Μέχρι το 1987 εργάστηκε ως ιδιωτικός υπάλληλος. Αυτοδημιούργητος ξεκίνησε από το 1988 και ίδρυσε τις δικές του επιχειρήσεις στη Δράμα και στο εξωτερικό στους κλάδους της ένδυσης και της επεξεργασίας και εμπορίας ξύλου.

Εξωτερικοί σύνδεσμοι 

 Κυριάκος Μιχαήλ Χαρακίδης, σελίδα στην ιστοσελίδα της Βουλής των Ελλήνων. 
 Προσωπική ιστοσελίδα

Παραπομπές 

Βουλευτές εκλεγμένοι με το Ποτάμι
Βουλευτές Δράμας
Κεϋνσιανά οικονομικά

Τα Κεϋνσιανά Οικονομικά ή Κεϋνσιανισμός είναι μακροοικονομικές θεωρίες σχετικά με το πώς βραχυπρόθεσμα -και ιδιαίτερα κατά τη διάρκεια της ύφεσης- η οικονομική παραγωγή επηρεάζεται έντονα από τη συνολική ζήτηση. Ο κεϋνσιανισμός, που ονομάζεται από τον βρετανό οικονομολόγο Τζων Μέυναρντ Κέυνς, υποστηρίζει ότι η συνολική ζήτηση δεν ισούται απαραιτήτως με την παραγωγική ικανότητα της οικονομίας. Αντιθέτως, επηρεάζεται από πλήθος παραγόντων και μερικές φορές συμπεριφέρεται ασταθώς, επηρεάζοντας την παραγωγή, την απασχόληση και τον πληθωρισμό.

Οι κεϋνσιανικές πολιτικές χρησίμευσαν ως πρότυπο οικονομικό μοντέλο στα ανεπτυγμένα έθνη κατά τη διάρκεια του μεταγενέστερου μέρους της Μεγάλης Ύφεσης, του Β’ Παγκοσμίου Πολέμου και έως το 1973, αν και έχασε κάποια επιρροή μετά την πετρελαϊκή κρίση το 1970. Η έλευση της χρηματοπιστωτικής κρίσης του 2007-08 προκάλεσε μια αναθεώρηση. Οι κεϋνσιανικές πολιτικές αναπτύχθηκαν κατά τη διάρκεια και μετά τη Μεγάλη Ύφεση από τις ιδέες που παρουσίασε ο Κέυνς στο βιβλίο του του 1936. Ο Κέυνς έρχεται σε αντίθεση με την προσέγγισή του στο συνολικό κλασσικό οικονομικό στοιχείο που επικεντρώνεται στην προσφορά που προηγήθηκε του βιβλίου του. Οι ερμηνείες του Κέυνς που ακολούθησαν είναι αμφισβητούμενες.

Οι κεϋνσιανοί οικονομολόγοι υποστηρίζουν γενικά ότι καθώς η αθροιστική ζήτηση είναι ασταθής, η οικονομία αντιμετωπίζει συχνά αναποτελεσματικά μακροοικονομικά αποτελέσματα υπό μορφή οικονομικών υποχωρήσεων (όταν η ζήτηση είναι χαμηλή) και πληθωρισμού (όταν η ζήτηση είναι υψηλή) και ότι μπορεί να μετριαστεί από οικονομικές πολιτικές αντιδράσεις, ιδίως νομισματικής πολιτικής από την κεντρική τράπεζα και δράσεις δημοσιονομικής πολιτικής από την κυβέρνηση, οι οποίες μπορούν να βοηθήσουν στη σταθεροποίηση της παραγωγής κατά τη διάρκεια του οικονομικού κύκλου. Οι κεϋνσιανοί οικονομολόγοι υποστηρίζουν γενικά μια διαχειριζόμενη οικονομία με ενεργό ρόλο της κυβέρνησης.

 Οικονομία
Οικονομικά
Μακροοικονομική
Iron Man 3 (soundtrack)

Το Iron Man 3 (Original Motion Picture Soundtrack) είναι η μουσική επένδυση της ταινίας των Marvel Studios Iron Man 3, την οποία συνέθεσε ο Μπράιαν Τάιλερ και κυκλοφόρησε στις 30 Απριλίου 2013. Ένα ξεχωριστό soundtrack άλμπουμ με τον τίτλο Iron Man 3: Heroes Fall (Music Inspired by the Motion Picture) με τραγούδια από διάφορους καλλιτέχνες, εμπνευσμένο από την ταινία, κυκλοφόρησε την ίδια μέρα από την Hollywood Records και τη Marvel Music.

Iron Man 3 (Original Motion Picture Soundtrack)

Ο συνθέτης Μπράιαν Τάιλερ αναγνώρισε πως η μουσική επένδυση της ταινίας χρειαζόταν να είναι πιο σκοτεινή και πιο μελωδική από τις προηγούμενες μουσικές επενδύσεις των Ραμίν Τζαγουάντι (Iron Man) και Τζον Ντέμπνεϊ (Iron Man 2), αναφερόμενος στην αλλαγή της ζωής του Τόνι Σταρκ μετά τα καταλυτικά γεγονότα των Εκδικητών. Για την επίτευξη του «βαθιού θεματικού συστατικού με μια δυνατή μελωδία», η μουσική επένδυση εμπεριέχει κυρίως ορχηστρικούς ήχους. Το βασικό θέμα για τον Iron Man επικεντρώνεται σε κλάξον και τρομπέτες, έτσι ώστε να είναι «και εμβατήριο και ύμνος». Ο Τάιλερ ανέφερε πως η δουλειά του Τζον Γουίλιαμς στην ταινία Ο Ιντιάνα Τζόουνς και οι κυνηγοί της Χαμένης Κιβωτού ήταν το πρώτο πράγμα που σκέφτηκε ως επιρροή και η νύξη για το «Well of Souls» στην ταινία επηρέασε την κεντρική ιδέα για το Extremis. Όπως θεώρησε ο Τάιλερ, έπρεπε να ενισχυθεί η πνευματική πλευρά αφού είχαν «μια τεχνολογία τόσο προηγμένη που πλησίαζε τη μαγεία». Αντανακλώντας την ανάμικτη προσωπικότητα του Mandarin, το θέμα του χαρακτήρα ήταν θρησκευτική μουσική «η οποία δανείζεται στοιχεία από πολλές κουλτούρες», από «Μοναχικά, Γκόθικ και Χριστιανικά άσματα μέχρι μουσική από τη Μέση Ανατολή».

Η μουσική ηχογραφήθηκε στα Abbey Road Studios από τη Φιλαρμονική Ορχήστρα του Λονδίνου.

Λίστα κομματιών 
Τη μουσική σε όλα τα κομμάτια συνέθεσε ο Μπράιαν Τάιλερ.

Charts

Iron Man 3: Heroes Fall (Music Inspired by the Motion Picture)

Μαζί με το Iron Man 3 (Original Motion Picture Soundtrack) άλμπουμ του Τάιλερ, η Hollywood Records κυκλοφόρησε επίσης κι ένα ξεχωριστό άλμπουμ εμπνευσμένο από την ταινία, με τον τίτλο Heroes Fall. Το άλμπουμ αυτό περιλαμβάνει δώδεκα πρωτότυπα τραγούδια εναλλακτικής και ίντι ροκ, με μόνο ένα από αυτά να ακούγεται στην ταινία, το «Some Kind of Joke» του συγκροτήματος Awolnation.

Λίστα κομματιών

Charts

Επιπρόσθετη μουσική
Μουσική και τραγούδια τα οποία δεν περιλαμβάνονται στα soundtrack αλλά ακούγονται στην ταινία:

Παραπομπές

Άλμπουμ του 2013
Soundtracks Κινηματογραφικού Σύμπαντος της Marvel
Φωτεινή Μπακαδήμα

Η Φωτεινή Μπακαδήμα είναι Ελληνίδα ανεξάρτητη βουλευτής Β' Πειραιώς εκλεγμένη με το ΜέΡΑ25. 

Γεννήθηκε το 1981 στα Ιωάννινα. Έχει σπουδάσει πολιτικές επιστήμες, ιστορία και μουσικολογία, έχει μεταπτυχιακό στην "Επικοινωνία και τα Νέα Μέσα" και έχει εργαστεί στο υπουργείο Οικονομίας, Ανάπτυξης και Ναυτιλίας, στο Εργασίας και Κοινωνικής Ασφάλισης και ήταν συνεργάτιδα του υπουργού Οικονομικών (2015).

Ήταν μέλος της Πολιτικής Γραμματείας και τομεάρχης Εργασίας και Κοινωνικής Αλληλλεγγύης του ΜέΡΑ25. Ήταν υποψήφια ευρωβουλεύτρια στις ευρωεκλογές του 2019 και στις βουλευτικές εκλογές του 2019 εξελέγη βουλεύτρια Β' Πειραιώς.
Αποχώρησε στις 24 Οκτωβρίου 2022 από την Κοινοβουλευτική Ομάδα του ΜεΡΑ25.

Παραπομπές 

Βουλευτές εκλεγμένοι με το ΜέΡΑ25
Βουλευτές Β' Πειραιά